CELEX: 32014R1193
Language: bg
Date: 2014-11-04 00:00:00
Title: Регламент за изпълнение (ЕС) № 1193/2014 на Комисията от 4 ноември 2014 година за изменение за 222-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

5.11.2014   
            
            
               BG
            
            
               Официален вестник на Европейския съюз
            
            
               L 318/23
            
         РЕГЛАМЕНТ ЗА ИЗПЪЛНЕНИЕ (ЕС) № 1193/2014 НА КОМИСИЯТА
   от 4 ноември 2014 година
   за изменение за 222-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на финансови средства и икономически ресурси по смисъла на този регламент.
            
         
               (2)
            
            
               На 28 октомври 2014 г. Комитетът по санкциите към Съвета за сигурност на Организацията на обединените нации (СС на ООН) реши да извади едно образувание от списъка на лицата, групите и образуванията, спрямо които следва да се прилага замразяването на финансови средства и икономически ресурси, след като разгледа искането за отписване, внесено от това образувание, и подробния доклад на омбудсмана, изготвен съгласно Резолюция 1904(2009) на СС на ООН.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2014 година.
      
         
            За Комисията,
         
         
            от името на председателя,
         
         
            началникът на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в категорията „Юридически лица, групи и образувания“ се заличава следното вписване:
      
         „Al-Haramain Foundation (Съединени американски щати). Адрес: a) 1257 Siskiyou Blvd., Ashland, OR 97520, САЩ, б) 3800 Highway 99 S, Ashland, OR 97520, САЩ, в) 2151 E Division St, Springfield, MO 65803, САЩ. Друга информация: клонът на Al-Haramain Foundation в САЩ бе официално създаден от Suliman Hamd Suleiman al-Buthe и един съдружник през 1997 г. Дата на определянето, посочена в член 2а, параграф 4, буква б): 28.9.2004 г.“